סיגל דדון-לוי

סיגל דדון-לוי (נולדה בשנת 1971) היא מנהלת ישראלית המכהנת כמנכ"לית מכבי שירותי בריאות מאוגוסט 2021. בטרם מינויה לתפקיד עבדה בארגון בתפקידי ניהול והובילה את מבצע חיסוני הקורונה בו.

ביוגרפיה
סיגל דדון-לוי נולדה בצפת בשנת 1971, למשפחה מיהדות מרוקו, ולה 7 אחים ואחיות. אמה הייתה עקרת בית והתאלמנה בגיל 28, לאחר שבעלה נהרג במלחמת ששת הימים. סיגל נולדה לבעלה השני של האם. אביה ניהל במפעל ועסקים משפחתיים בדרום הארץ. 

משום שבאה מבית מסורתי, שירתה סיגל דדון-לוי שירות לאומי.

בתום השירות הלאומי החלה לעבוד במחלקת העסקים של "בזק" וניהלה במשך ארבע שנים תיקי לקוחות.

בשנת 1991, במקביל לעבודתה כמנהלת תיקי לקוחות במחלקת העסקים של "בזק", למדה לתואר בוגר במשפטים ב ולתואר בוגר במדעי הרוח והחברה באוניברסיטת בר-אילן. בהמשך, השלימה תואר מוסמך במנהל ציבורי למנהלים פעילים באוניברסיטת חיפה.

בשנת 1999 נישאה ליונתן, אותו הכירה בלימודי המשפטים, והם מתגוררים בתל אביב. יונתן הוא עורך דין בתפקיד ניהולי בבנק לאומי לישראל. היא אם לתאומים.

לקראת תום לימודי התואר הראשון במשפטים, בשנת 1994, התקבלה לעתודה הניהולית במכבי שירותי בריאות ומאז מילאה שורה של תפקידים בכירים בארגון: מנכ"לית מכבי יזמות וניהול, ראשת אגף שירות ושיווק, ראשת מחוז השרון ומ"מ ראש חטיבת התפעול. במסגרת תפקידה כראש מחוז השרון הייתה אחראית על תקציב של 3 מיליארד ש"ח וכ-2,500 עובדים.

דדון-לוי היא חלק מנבחרת הדירקטורים של רשות החברות הממשלתיות, ושימשה כדירקטורית בחברת "חוצה איילון" ובחברת חוצה ישראל.

ב-9 בדצמבר 2020 נחת משלוח החיסונים הראשון נגד הקורונה בישראל. מרגע שנתקבל האישור לחיסון האוכלוסייה, דדון-לוי הובילה את מבצע חיסוני הקורונה במכבי שירותי בריאות, במקביל ליתר תפקידיה.

ב-7 ביולי 2021 נבחרה להחליף את רן סער כמנכ"לית מכבי שירותי בריאות.

קישורים חיצוניים

הערות שוליים

דירקטורים ישראלים
מנכ"לי מכבי שירותי בריאות
בוגרות הקריה האקדמית אונו: משפטים
בוגרות אוניברסיטת בר-אילן
מנכ"ליות ישראליות
תל אביב-יפו: אישים
בוגרי הקריה האקדמית אונו: משפטים
בוגרי אוניברסיטת בר-אילן
ישראלים שנולדו ב-1971
ישראליות שנולדו ב-1971